Translate the text from Welsh to English.



 
Yn ôl Jeremy Miles, y Cwnsler Cyffredinol, er bod y coronafeirws yn dal i fod gyda ni, rhaid i ran o’n hymateb ymwneud ag atal niwed tymor hwy yn sgil y feirws, yn arbennig i bobl iau a allai gael eu taro galetaf.


Heddiw mae Llywodraeth Cymru yn cyhoeddi Ail\-greu ar ôl COVID\-19: Yr Heriau a’r Blaenoriaethau – sy’n nodi wyth maes blaenoriaeth, gan gynnwys camau gweithredu tymor byr a thymor hir i helpu i sefydlogi Cymru wrth inni barhau i fyw gyda'r feirws a sicrhau ein bod yn barod i ailgodi pan fydd brechlyn neu feddyginiaeth wedi ei ganfod.


Lluniwyd y meysydd blaenoriaeth yn dilyn sgwrs eang gyda’r cyhoedd a sectorau allweddol ledled Cymru. Cafwyd dros 2,000 o ymatebion i’n sgwrs genedlaethol \#CymruEinDyfodol.


Bydd y £320m yn cael ei fuddsoddi mewn prosiectau a chynlluniau ym mhob un o’r meysydd blaenoriaeth dros y chwe mis nesaf er mwyn sicrhau bod yr adnoddau sydd ar gael inni yn ystod y flwyddyn ariannol hon i gefnogi ein hadferiad yn cael yr effaith fwyaf bosibl.


Mae’r blaenoriaethau allweddol a fydd yn cael eu hariannu dros y chwe mis nesaf yn cynnwys y canlynol:


* cymorth i bobl ifanc gan gynnwys darpariaeth ‘dal i fyny’ ychwanegol ar gyfer y rhai ym mlynyddoedd 11 i 13, cofrestru ehangach ar gyfer lleoedd ychwanegol mewn addysg bellach a dyfeisiau digidol i helpu dysgwyr i gael mynediad i’w cyrsiau
* buddsoddiad cyfalaf – er enghraifft, mewn tai carbon isel, ysgolion a gofal sylfaenol – i greu a gwarchod swyddi adeiladu, darparu cartrefi newydd a mwy ynni effeithlon a rhoi hwb i wasanaethau cyhoeddus
* a threchu anghydraddoldeb, yn enwedig mewn perthynas â chymunedau DALlE sydd wedi cael eu heffeithio’n ddifrifol gan Covid\-19\.


Dywedodd Jeremy Miles:



> “Heb unrhyw amheuaeth, bydd ein dyfodol yn edrych yn wahanol o ganlyniad i’r coronafeiws, ond nid yw'r dyfodol hwnnw wedi’i bennu’n gadarn – ac mae gennym ni gyfle i ddylanwadu arno.
> 
> 
> “Fel sail i’r gwaith ail\-greu y mae’n rhaid i ni ei wneud, fe wnaethom ofyn i bobl ddweud wrthym ni beth oedd bwysicaf iddynt hwy yng ngoleuni eu profiad o Covid, ac mae hyn wedi helpu i ddylanwadu ar y blaenoriaethau rydym yn eu cyflwyno heddiw ar gyfer sut rydym yn ymateb ar gyfer y dyfodol.
> 
> 
> “Fe wnaethoch chi ddweud wrthym eich bod eisiau creu dyfodol sy’n decach, lle nad oes unrhyw un yn cael ei ddal yn ôl ac sy’n rhoi sylw i’r anghydraddoldeb real iawn a ddaeth i’r amlwg yn sgil y pandemig. Dyfodol lle mae gwasanaethau cyhoeddus yn gweithio i bawb, lle mae cymuned yn cael ei dathlu, lle rydym yn anelu at waith teg a ffyniant i bawb, lle mae ein plant yn cael y dechrau gorau mewn bywyd, a lle mae ein hamgylchedd naturiol yn cael ei werthfawrogi.
> 
> 
> “Fel gyda llawer o’n hymateb hyd yma, y ffordd orau i fwrw ymlaen â’r blaenoriaethau hyn yw mewn partneriaeth ag eraill yn y sectorau cyhoeddus a phreifat a’r trydydd sector yr ydym yn gweithio â hwy yn Llywodraeth Cymru. A dim ond gyda chefnogaeth pobl Cymru y gellir bwrw ymlaen â’r rhain – pobl yr ydym yn gwbl hyderus y bydd eu hymrwymiad i’r dasg o ail\-greu yn hafal i’w hymrwymiad i fynd i’r afael â phandemig Covid 19 ei hun.”


Dywedodd Rebecca Evans, y Gweinidog Cyllid:



> “Mae’r pandemig wedi cael effaith ddofn ar bob rhan o’n bywydau, ond er gwaethaf yr heriau a’r galwadau newydd, rydyn ni’n benderfynol o barhau â’r cynnydd rydyn ni wedi ei wneud dros y pedair blynedd diwethaf i sicrhau bod Cymru yn parhau i symud ymlaen, gan gael ein harwain gan ein gwerthoedd.
> 
> 
> “Mae eich syniadau chi wedi rhoi ymdeimlad clir inni o sut mae pobl Cymru yn teimlo y mae’r coronafeirws wedi effeithio ar eu bywydau. Mae’r blaenoriaethau ydym yn eu nodi heddiw ar gyfer ail\-greu yn adlewyrchu’r pryderon hynny.
> 
> 
> “Er bod llawer o ansicrwydd o hyd ynglŷn â’n cyllidebau y tu hwnt i’r flwyddyn ariannol hon, rwy’n benderfynol o sicrhau bod yr adnoddau sydd ar gael inni i gefnogi ein hadferiad yn cael yr effaith fwyaf bosibl. Mae Llywodraeth Cymru yn ymateb drwy ddarparu rhywfaint o’r sicrwydd y mae mawr ei angen yn ystod y cyfnod ansicr hwn.”







Translation:


 
Counsel General Jeremy Miles said although coronavirus is still very much with us, part of our response must be to prevent longer\-term damage being caused by the virus, especially to younger people who could be the hardest hit.


The Welsh Government today publishes Covid Reconstruction – Challenges and Priorities – which sets out 8 priority areas, including short and long\-term actions, to help stabilise Wales as we continue to live with the virus and to make sure we’re ready to rebuild once a vaccine or a cure has been found.


The priority areas were drawn up following an extensive conversation with the public and key sectors across Wales. \#OurFutureWales received more than 2,000 responses.


The £320 million package will be invested in projects and schemes in each of the priority areas over the next 6 months to maximise the impact of our available resources this financial year to support our recovery.


Key priorities which will be funded over the next 6 months include:


* support for young people including additional ‘catch\-up’ provision for those in years 11 to 13, expanded enrolment for extra places in further education and digital devices to help learners access their courses
* capital investment – for example, in low carbon housing, schools and primary care – to create and protect construction jobs, deliver new and more energy efficient homes and boost public services, and
* tackling inequalities, with support for BAME communities who have been severely impacted by COVID\-19\.


Jeremy Miles said:



> “There’s no doubt our future will look different as a consequence of coronavirus. But that future is not fixed and we have an opportunity to shape it.
> 
> 
> “To inform the reconstruction work we need to do, we asked people to tell us what mattered most to them in light of their experience of Covid, and this has helped shape the priorities we are setting out today for how we respond for the future.
> 
> 
> “You told us you wanted to build a future that is fairer, where nobody is held back and which addresses the very real inequalities laid bare by the pandemic. A future where public services work for everyone, where community is celebrated, where we strive for fair work and prosperity for everyone, where our children get the best start in life, and where our natural environment is cherished.
> 
> 
> “As with much of our response to date, these priorities can best be taken forward in partnership with others in the public, private and third sectors who we work with in the Welsh Government. And they can only be taken forward with the support of the people of Wales – whose dedication to the task of reconstruction, we are confident, will equal their commitment to tackling the COVID\-19 pandemic itself.”


Finance Minister Rebecca Evans said:



> “The pandemic has had a profound effect on all parts of our lives; but in spite of the challenges and demands it continues to present, we are determined to maintain the progress of the last 4 years to keep Wales moving forward, guided by our values.
> 
> 
> “Your ideas have given us a very clear sense of how people in Wales feel their lives have been affected by coronavirus. The priorities for reconstruction which we are setting out today reflect those concerns.
> 
> 
> “While much uncertainty remains about our budgets beyond this financial year, I am determined to maximise the impact of our available resources to support our recovery. The Welsh Government is stepping up to provide some much needed certainty in these uncertain times.”